CELEX: 52017DC0516
Language: mt
Date: 2017-05-22 00:00:00
Title: Rakkomandazzjoni għal RAKKOMANDAZZJONI TAL-KUNSILL fuq il-Programm Nazzjonali ta' Riforma tal-Ungerija għall-2017 u l-għoti ta' opinjoni tal-Kunsill dwar il-Programm ta' Konverġenza tal-Ungerija tal-2017

IL-KUMMISSJONI EWROPEA
            Brussell, 22.5.2017
            COM(2017) 516 final
            Rakkomandazzjoni għal
            RAKKOMANDAZZJONI TAL-KUNSILL
            fuq il-Programm Nazzjonali ta' Riforma tal-Ungerija għall-2017u l-għoti ta' opinjoni tal-Kunsill dwar il-Programm ta' Konverġenza tal-Ungerija tal-2017
            
               
         
         
            
            
            
               Rakkomandazzjoni għal
            
            
               RAKKOMANDAZZJONI TAL-KUNSILL
            
            
               fuq il-Programm Nazzjonali ta' Riforma tal-Ungerija għall-2017
               
                  u l-għoti ta' opinjoni tal-Kunsill dwar il-Programm ta' Konverġenza tal-Ungerija tal-2017
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 121(2) u l-Artikolu 148(4) tiegħu,
            
            
               Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta’ pożizzjonijiet ta’ baġit u s-sorveljanza u l-koordinazzjoni ta’ politika ekonomika,
                  1
                u partikolarment l-Artikolu 9(2) tiegħu,
            
            
               Wara li kkunsidra r-rakkomandazzjoni tal-Kummissjoni Ewropea,
                  2
               
            
            
               Wara li kkunsidra r-riżoluzzjonijiet tal-Parlament Ewropew,
                  3
               
            
            
               Wara li kkunsidra l-konklużjonijiet tal-Kunsill Ewropew,
            
            
               Wara li kkunsidra l-opinjoni tal-Kumitat tal-Impjiegi,
            
            
               Wara li kkunsidra l-opinjoni tal-Kumitat Ekonomiku u Finanzjarju,
            
            
               Wara li kkunsidra l-opinjoni tal-Kumitat tal-Protezzjoni Soċjali,
            
            
               Wara li kkunsidra l-opinjoni tal-Kumitat tal-Politika Ekonomika,
            
            
               Billi:
            
            
               (1)Fis-16 ta’ Novembru 2016, il-Kummissjoni adottat l-Istħarriġ Annwali dwar it-Tkabbir,
                  4
                li ta bidu għas-Semestru Ewropew ta’ koordinazzjoni tal-politika ekonomika tal-2017. Il-prijoritajiet tal-Istħarriġ Annwali dwar it-Tkabbir ġew approvati mill-Kunsill Ewropew fid-9-10 ta’ Marzu 2017. Fis-16 ta’ Novembru 2016, abbażi tar-Regolament (UE) Nru 1176/2011, il-Kummissjoni adottat ir-Rapport dwar il-Mekkaniżmu ta’ Twissija,
                  5
                li fih ma identifikatx lill-Ungerija bħala wieħed mill-Istati Membri li dwaru kellha titwettaq analiżi fil-fond.
            
            
               (2)Ir-rapport għal kull pajjiż tal-2017 għall-Ungerija
                  6
                ġie ppubblikat fit-22 ta’ Frar 2017. Huwa vvaluta l-progress li għamlet l-Ungerija fl-indirizzar tar-rakkomandazzjonijiet speċifiċi għall-pajjiż adottati mill-Kunsill fit-12 ta’ Lulju 2016, is-segwitu mogħti għar-rakkomandazzjonijiet adottati fis-snin preċedenti u l-progress tal-Ungerija lejn il-miri nazzjonali tagħha ta’ Ewropa 2020. 
            
            
               (3)Fit-2 ta’ Mejju 2017, l-Ungerija ppreżentat il-Programm Nazzjonali ta’ Riforma tagħha tal-2017 u l-Programm ta’ Konverġenza tal-2017 tagħha. Biex jiġu kkunsidrati l-konnessjonijiet ta’ bejniethom, iż-żewġ programmi ġew ivvalutati fl-istess żmien.
            
         
         
            
               (4)Ir-rakkomandazzjonijiet speċifiċi għall-pajjiż rilevanti ġew ikkunsidrati fil-programmi tal-Istati Membri għall-Fondi Strutturali u ta’ Investiment Ewropej (il-Fondi SIE) li jkopru l-perjodu 2014-2020. Kif previst mil-leġiżlazzjoni li tirregola l-Fondi SIE,
                  7
                fejn ikun meħtieġ l-appoġġ tal-implimentazzjoni ta’ rakkomandazzjonijiet rilevanti speċifiċi għall-pajjiż, il-Kummissjoni tista’ titlob lil Stat Membru li jirrieżamina u jemenda l-programmi tal-Fondi SIE rilevanti tiegħu. Il-Kummissjoni pprovdiet aktar linji gwida dwar l-applikazzjoni ta’ dawn ir-regoli.
                  8
               
            
            
               (5)Bħalissa l-Ungerija qiegħda fil-parti preventiva tal-Patt ta’ Stabbiltà u Tkabbir u hija soġġetta għar-regola tad-dejn. Fil-programm ta’ Konverġenza tiegħu tal-2017, il-gvern qed jippjana deterjorament tad-defiċit nominali minn 1,8 % fl-2016 għal 2,4 % sew fl-2017 kif ukoll fl-2018 u titjib gradwali minn hemm ’il quddiem biex jilħaq 1,2 % tal-PDG sal-2021. L-objettiv baġitarju ta’ terminu medju — defiċit strutturali ta’ 1,7 % tal-PDG sal-2016 u rivedut għal 1,5 % tal-PDG fl-2017 — huwa ppjanat li jintlaħaq sal-2020. Madankollu, fuq il-bażi tal-bilanċ strutturali rikalkulat
                  9
               , l-objettiv baġitarju ta’ terminu medju mhux se jintlaħaq matul il-perjodu tal-programm. Skont il-Programm ta’ Konverġenza, il-proporzjon tad-dejn tal-gvern ġenerali mal-PDG huwa mistenni li jonqos gradwalment għal qrib il-61 % sa tmiem l-2021. Ix-xenarju makroekonomiku li jirfed dawn il-proġettazzjonijiet baġitarji huwa favorevoli, u dan joħloq riskji għall-implimentazzjoni tal-miri tad-defiċit. 
            
            
               (6)Il-programm ta’ Konverġenza tal-2017 jindika li l-impatt baġitarju tal-influss eċċezzjonali ta’ refuġjati kif ukoll tal-miżuri ta’ sigurtà fl-2016 u fl-2017 huwa sinifikanti u jipprovdi evidenza adegwata dwar l-ambitu u n-natura ta’ dawn l-ispejjeż baġitarji addizzjonali. Skont il-Kummissjoni, l-ispejjeż eliġibbli addizzjonali fl-2015 ammontaw għal 0,04 % tal-PDG ta’ għad-dħul ta’ refuġjati eċċezzjonali u ma hemm l-ebda nefqa eliġibbli addizzjonali fir-rigward tal-flussi ta’ refuġjati fl-2016. In-nefqa eliġibbli addizzjonali dwar il-miżuri ta’ sigurtà tammonta għal 0,04 % tal-PDG fl-2016. Fl-2017, l-ebda żieda fin-nefqa mhija mistennija minħabba l-influss eċċezzjonali ta’ refuġjati, filwaqt li l-impatt baġitarju addizzjonali tal-miżuri marbuta mas-sigurtà bħalissa huwa stmat għal 0,14 % tal-PDG. Id-dispożizzjonijiet stabbiliti fl-Artikolu 5(1) u l-Artikolu 6(3) tar-Regolament (KE) Nru 1466/97 ikopru din in-nefqa addizzjonali, fis-sens li l-influss tar-refuġjati kif ukoll is-severità tat-theddida terroristika huma avvenimenti mhux tas-soltu, l-impatt tagħhom fuq il-finanzi pubbliċi tal-Ungerija huwa wieħed sinifikanti u s-sostenibbiltà ma tiġix kompromessa billi jippermetti devjazzjoni temporanja mill-perkors ta’ aġġustament lejn l-objettiv baġitarju ta’ terminu medju. Għalhekk, l-aġġustament meħtieġ lejn l-objettiv baġitarju fuq terminu medju għall-2016 tnaqqas biex jitqiesu l-kostijiet addizzjonali relatati mas-sigurtà. Rigward l-2017, valutazzjoni finali, inkluż dwar l-ammonti eliġibbli, se ssir fir-rebbiegħa tal-2018 fuq il-bażi ta’ data osservata kif ipprovduta mill-awtoritajiet tal-Ungerija.
            
            
               (7)Fit-12 ta’ Lulju 2016, il-Kunsill irrakkomanda lill-Ungerija tikseb aġġustament fiskali annwali ta’ 0,6 % tal-PDG lejn l-objettiv baġitarju ta’ terminu medju fl-2017. Fuq il-bażi tat-tbassir tar-rebbiegħa tal-2017 tal-Kummissjoni, hemm riskju ta’ devjazzjoni sinifikanti minn dak ir-rekwiżit fl-2017. 
            
            
               (8)Fl-2018, fid-dawl tas-sitwazzjoni fiskali tagħha u partikolarment il-livell ta’ dejn tagħha, l-Ungerija hija mistennija li tkompli taġġusta lejn l-objettiv baġitarju ta’ terminu medju ta’ defiċit strutturali ta’ 1,5 % tal-PDG. Skont matriċi ta’ aġġustament miftehma b’mod komuni skont il-Patt ta’ Stabbiltà u Tkabbir, dak l-aġġustament jissarraf f’rekwiżit ta’ tkabbir nominali ta’ nefqa primarja netta tal-gvern
                  10
                li ma taqbiżx it-2,8 % fl-2018. Dan ikun jikkorrispondi għal aġġustament strutturali ta’ 1,0 % tal-PDG. Jekk ma jinbidlux il-politiki, hemm riskju ta’ devjazzjoni sinifikanti minn dak ir-rekwiżit fl-2018. Fl-istess ħin, l-Ungerija hi mbassra li tkun konformi mar-regola tad-dejn fl-2017 u l-2018. B’mod ġenerali, il-Kunsill huwa tal-opinjoni li se jkun hemm bżonn ta’ miżuri ulterjuri fl-2017 biex tkun konformi mad-dispożizzjonijiet tal-Patt ta’ Stabbiltà u Tkabbir. Madankollu, kif previst fir-Regolament (KE) Nru 1466/97, il-valutazzjoni tal-pjanijiet baġitarji u l-eżiti jinħtieġ li jqisu l-bilanċ baġitarju tal-Istat Membru fid-dawl ta’ kundizzjonijiet ċikliċi. Kif imfakkar fil-Komunikazzjoni tal-Kummissjoni li takkumpanja dawn ir-rakkomandazzjonijiet speċifiċi għall-pajjiżi, il-valutazzjoni tal-eżiti tal-baġit għall-2018 se jkollha tieħu kont dovut tal-objettiv li tinkiseb pożizzjoni fiskali li tikkontribwixxi kemm għat-tisħiħ tal-irkupru attwali kif ukoll l-iżgurar tas-sostenibbiltà tal-finanzi pubbliċi tal-Ungerija. F’dan il-kuntest, il-Kummissjoni biħsiebha tagħmel użu applikabbli tal-marġini ta’ apprezzament, fid-dawl tal-qagħda ċiklika tal-Ungerija.
            
            
               (9)Il-kompetittività u l-potenzjal tat-tkabbir tal-Ungerija huwa mxekkel minn livell baxx ta’ investiment privat u produttività baxxa. Il-fatturi li jaffettwaw avversament l-ambjent tan-negozju u l-investiment korporattiv huma marbuta b’mod partikolari ma’ dgħufijiet fil-prestazzjoni istituzzjonali u l-governanza. Tibdil frekwenti fl-ambjent regolatorju u fiskali huma wieħed mill-ikbar ostakli għan-negozju fl-Ungerija, b’nuqqas ta’ impenn min-naħa tal-partijiet interessati u tfassil ta’ politika bbażat fuq l-evidenza. L-ostakli regolatorji fis-servizzi għandhom ukoll it-tendenza li jillimitaw id-dinamika tas-suq u jxekklu l-investiment. Ir-regolamenti restrittivi, inkluż fis-settur tal-bejgħ bl-imnut, jillimitaw il-kompetizzjoni fis-settur tas-servizzi u jitfgħu piż fuq il-klima tan-negozju.
            
            
               (10)Il-proporzjon totali tad-dħul mal-PDG tal-Ungerija għadu ferm ’il fuq minn dawk tal-pajjiżi fl-istess reġjun u l-isfidi fis-sistema tat-taxxa jibqgħu. Il-gvern naqqas il-kontribuzzjonijiet tas-sigurtà soċjali ta’ min iħaddem b’5 punti perċentwali fl-2017, u tnaqqis ta’ 2 punti perċentwali ulterjuri huwa ppjanat għall-2018. Din il-miżura naqqset b’mod sinifikanti l-proporzjon tat-taxxa għal dawk bi dħul baxx, iżda għadu għoli. Dan huwa l-każ b’mod partikolari għal dawk bi dħul baxx u li ma għandhomx tfal, fejn ikun għadu fost l-ogħla fl-UE. Is-sistema tat-taxxa għadha kumplessa. Minkejja xejra ta’ tnaqqis mill-2013 ’il quddiem, taxxi speċifiċi għas-settur — li xi wħud minnhom jibqgħu ferm distortivi — għad hemm it-tendenza li jikkomplikaw is-sistema tat-taxxa u jdgħajfu l-fiduċja tal-investituri. Il-kumplessità u l-inċertezza tas-sistema tat-taxxa, assoċjata ma’ spejjeż kbar ta’ konformità u piżijiet amministrattivi, ikomplu jkunu ta’ piż fuq il-fiduċja tal-investituri fl-Ungerija.
            
            
               (11)Dgħufijiet fil-prestazzjoni istituzzjonali qed ikollhom impatt fuq il-klima tan-negozju u jnaqqsu l-potenzjal ta’ tkabbir tal-ekonomija. B’mod partikolari, minkejja t-titjib reċenti u l-emenda għall-Att dwar l-Akkwist Pubbliku, progress dwar it-tisħiħ tat-trasparenza u l-kompetizzjoni fl-akkwist pubbliku għadu limitat u l-ebda evidenza konkreta mhija disponibbli sa issa. L-istrateġija tal-akkwist elettroniku attwali hija bażi soda biex tiżdied it-trasparenza, iżda l-implimentazzjoni u l-impatt tagħha fuq l-effiċjenza u t-trasparenza jeħtieġ li jiġu mmonitorjati. Ir-riskji ta’ korruzzjoni għadhom għoljin, li għandhom impatt negattiv fuq il-klima kummerċjali u hemm lakuni notevoli fil-miżuri meħuda biex jindirizzaw il-kwistjoni. L-Ungerija qiegħda wkoll tesperjenza dewmien fl-implimentazzjoni tal-istrateġija tagħha ta’ akkwist pubbliku elettroniku (e-procurement). Dan qed iżomm lura l-introduzzjoni f’waqtha tal-akkwist pubbliku elettroniku fl-Ungerija u qed ixxekkel l-għan ta’ tisħiħ tat-trasparenza u ż-żieda fil-kompetizzjoni.
            
            
               (12)Is-sitwazzjoni fis-settur tas-servizzi inkluż il-bejgħ bl-imnut tibqa’ sfida partikolari fl-Ungerija. Matul is-sena li għaddiet, il-gvern Ungeriż kompla jintervjeni fuq swieq miftuħa għall-kompetizzjoni u adotta, rekwiżiti ġodda, aktar stretti għas-servizzi tat-trasport tal-passiġġieri operati minn ċentri tad-dispaċċ indipendenti.  Il-gvern Ungeriż ma ħa l-ebda pass sostanzjali biex jitħaffef l-ambjent regolatorju fis-settur tas-servizzi, b’mod partikolari rigward il-bejgħ bl-imnut, is-servizzi pubbliċi tal-ġestjoni tal-iskart, il-pubblikazzjoni u d-distribuzzjoni tal-kotba u s-sistemi ta’ ħlas mobili. Fis-settur tal-bejgħ bl-imnut, linji gwida ċari dwar l-għoti ta’ awtorizzazzjoni għall-ftuħ ta’ ħwienet ġodda akbar minn 400 m² huma nieqsa. Dan iżid man-nuqqas ta’ trasparenza u prevedibbiltà f’dan is-settur. Il-persistenza ta’ ostakli regolatorji fis-servizzi, inkluż fis-settur tal-bejgħ bl-imnut, tillimita d-dinamika tas-suq u tostakola l-investiment, filwaqt li tiġġenera wkoll l-inċertezza għall-investituri, partikolarment għall-investituri internazzjonali. 
            
            
               (13)Biex jappoġġaw lill-kompetittività u l-potenzjal tat-tkabbir fit-terminu medju tal-Ungerija, ir-riformi strutturali biex jiġi promoss l-investiment fil-kapital uman, b’mod partikolari fl-edukazzjoni u s-saħħa, u biex jitkompla jittejjeb il-funzjonament tas-suq tax-xogħol se jkunu kruċjali. It-tisħiħ tal-ġustizzja soċjali se jkun essenzjali wkoll għal-tkabbir aktar inklużiv.
            
            
               (14)Il-prestazzjoni fil-provvista tal-ħiliet bażiċi għadha dgħajfa meta mqabbla ma’ livelli internazzjonali. L-istħarriġ ta’ PISA tal-2015 fis-sistemi edukattivi wera riżultati li sejrin għall-agħar u l-impatt tal-isfond soċjo-ekonomiku tal-istudenti fuq ir-riżultati tal-edukazzjoni huwa wieħed mill-ogħla fl-UE. L-impatt  tat-tip tal-iskejjel fuq ir-riżultati edukattivi huwa sinifikanti ħafna. It-tnaqqis tas-sigħat ta’ tagħlim għas-suġġetti tax-xjenza fil-liċej vokazzjonali tal-grammatika mill-2016 aktarx jamplifika n-nuqqas tal-ħiliet fix-xjenza fl-Ungerija. Is-sehem ta’ dawk li jitilqu kmieni mill-iskola ilu jistaġna għall-aħħar ħames (5) snin u għadu għoli b’mod speċjali fost il-poplu Roma. Id-distribuzzjoni ta’ studenti żvantaġġati bejn l-iskejjel hija irregolari, u tfal Roma qed jattendu dejjem iżjed skejjel u klassijiet li huma fil-maġġoranza Roma. Hemm miżuri fis-seħħ biex jappoġġaw it-taħriġ tal-għalliema, l-edukazzjoni bikrija u s-suċċess fl-iskola u biex jikkumbattu t-tluq bikri mill-iskejjel fost ir-Roma. Madankollu, miżuri komprensivi u sistematiċi biex jindirizzaw is-segregazzjoni huma nieqsa. Id-domanda dejjem tikber għal forza tax-xogħol b’ħiliet għolja mhijiex appoġġata minn numru kbir biżżejjed ta’ pool ta’ applikanti għall-edukazzjoni terzjarja u rati ta’ tlestija adegwati. Il-modifika tal-Att dwar l-edukazzjoni superjuri adottat fl-2017 jista’ jiddeterjora ulterjorment is-sitwazzjoni.
            
            
               (15)Is-suq tax-xogħol żviluppa b’mod pożittiv f’dawn l-aħħar snin, bil-qgħad li rritorna għal-livell ta’ qabel il-kriżi. L-impjiegi laħqu livelli storikament għoljin bis-saħħa tal-ħolqien tal-impjiegi fis-settur privat u l-iskema tax-xogħlijiet pubbliċi, li għadha l-ikbar politika attiva tas-suq tax-xogħol fl-Ungerija b’aktar minn 200 000 parteċipant. F’dawn l-aħħar snin, sensiela ta’ miżuri ġew adottati biex jiffaċilitaw it-tranżizzjoni mill-iskema għas-suq tax-xogħol primarju. Madankollu, l-iskema għadha mhijiex immirata biżżejjed u l-effettività tagħha fl-integrazzjoni mill-ġdid tal-parteċipanti fis-suq tax-xogħol miftuħ għadha limitata. Fl-istess ħin, ċerti setturi qegħdin iħabbtu wiċċhom ma’ problemi dovuti għan-nuqqas ta’ ħaddiema. Politiki attivi oħra tas-suq tax-xogħol qed jiġu rinfurzati, parzjalment bl-appoġġ tal-fondi tal-UE, iżda huma meħtieġa sforzi ulterjuri biex jiġu ffaċilitati t-tranżizzjonijiet fis-suq tax-xogħol primarju b’mod effettiv. Is-sistema ta’ ġbir ta’ profili għan-nies qiegħda hija operazzjonali iżda għadha mhix effettiva bis-sħiħ. Id-diskrepanza bejn is-sessi fil-qasam tal-impjiegi żdiedet fis-snin riċenti u l-impatt tal-miġja tat-tfal fuq l-impjiegi tan-nisa hija waħda mill-ogħla fl-UE. Il-parteċipazzjoni fis-suq tax-xogħol hija affettwata b’eżiti tas-saħħa komparattivament dgħajfa u aċċess mhux ugwali għall-kura tas-saħħa. Il-parteċipazzjoni tas-sħab soċjali fit-tfassil tal-politiki hija limitata.
            
            
               (16)Xi indikaturi tal-faqar reġgħu lura għal-livelli ta’ qabel il-kriżi iżda jibqgħu ogħla mill-medja tal-UE. Il-faqar fost it-tfal u r-Roma jibqa’ partikolarment għoli, anki jekk qed jonqos. Proporzjon sinifikanti ta’ Roma li jaħdmu huma impjegati fl-iskema tax-xogħlijiet pubbliċi. L-integrazzjoni effettiva tagħhom fis-suq miftuħ tax-xogħol għadha limitata sa issa.
            
            
               (17)L-adegwatezza u l-kopertura tal-assistenza soċjali u l-benefiċċji tal-qgħad huma limitati. Id-durata tal-benefiċċji tal-qgħad għadha l-aktar waħda baxxa fl-UE bi tliet (3) xhur, taħt iż-żmien medju meħtieġ minn dawk li jfittxu x-xogħol biex isibu xogħol. Ir-riforma tal-assistenza soċjali tal-2015 issimplifikat is-sistema tal-benefiċċji iżda ma jidhirx li tat garanzija ta’ livell ta’ għajxien uniformi u minimament adegwat għal dawk fil-bżonn. Għal dak li jirrigwarda l-benefiċċji amministrati mill-muniċipalitajiet, hemm livell għoli ta’ diskrezzjoni rigward il-kriterji tal-eliġibbiltà u l-livell ta’ drittijiet, li joħloq inċertezza għall-benefiċjarji. Il-benefiċċju tad-dħul minimu għadu ffriżat f’livell baxx iżda l-awtoritajiet qed jippjanaw biex gradwalment iżidu l-livell tal-benefiċċji fil-mira fi flus kontanti fis-snin li ġejjin. Diġà fl-2017, tlieta minn dawn il-benefiċċji ġew miżjuda bi ftit. Miżuri addizzjonali mmirati jgħinu biex itaffu l-privazzjoni materjali għall-gruppi l-aktar vulnerabbli, b’mod partikolari t-tfal u r-Roma.
            
            
               (18)Fil-kuntest tas-Semestru Ewropew, il-Kummissjoni għamlet analiżi komprensiva tal-politika ekonomika tal-Ungerija u ppubblikatha fir-rapport għal kull pajjiż tal-2017. Hija vvalutat ukoll il-Programm ta’ Konverġenza u l-Programm Nazzjonali ta’ Riforma u s-segwitu mogħti għar-rakkomandazzjonijiet indirizzati lill-Ungerija fi snin preċedenti. Hija qieset mhux biss ir-rilevanza tagħhom għal politika fiskali u soċjoekonomika sostenibbli fl-Ungerija, iżda wkoll il-konformità tagħhom mar-regoli u mal-gwida tal-UE, fid-dawl tal-ħtieġa li tissaħħaħ il-governanza ekonomika kumplessiva tal-UE billi jingħata kontribut fil-livell tal-UE għad-deċiżjonijiet nazzjonali futuri. 
            
            
               (19)Fid-dawl ta’ din il-valutazzjoni, il-Kunsill eżamina l-Programm ta’ Konverġenza, u l-opinjoni tiegħu
                  11
                hija riflessa b’mod partikolari fir-rakkomandazzjoni 1 ta’ hawn taħt,
            
            
               B’DAN JIRRAKKOMANDA li l-Ungerija tieħu azzjoni fl-2017 u l-2018 biex:
            
            
               1.Issegwi l-politika fiskali tagħha f’konformità mar-rekwiżiti tal-parti preventiva tal-Patt ta’ Stabbiltà u Tkabbir, li jissarraf fi sforz fiskali sostanzjali għall-2018. Meta tieħu azzjonijiet politiċi, jeħtieġ li tagħti kas li tinkiseb qagħda fiskali li tikkontribwixxi kemm għat-tisħiħ tal-irkupru attwali kif ukoll għall-iżgurar tas-sostenibbiltà tal-finanzi pubbliċi tal-Ungerija.
            
            
               2.Tlesti t-tnaqqis tal-porzjon tat-taxxa għall-ħaddiema bi dħul baxx u tissimplifika l-istruttura tat-taxxa, b’mod partikolari billi tnaqqas t-taxxi speċifiċi għas-setturi l-iktar distorsivi. Issaħħaħ it-trasparenza u l-kompetizzjoni fl-akkwist pubbliku, billi timplimenta sistema ta’ akkwist elettroniku komprensiva u effiċjenti, u ssaħħaħ il-qafas ta’ kontra l-korruzzjoni. Issaħħaħ il-prevedibbiltà regolatorja, it-trasparenza u l-kompetizzjoni b’mod partikolari fis-settur tas-servizzi, b’mod partikolari fis-settur tal-bejgħ bl-imnut.
            
            
               3.Timmira aħjar l-iskema tax-xogħol pubbliku għal dawk li huma l-aktar imbiegħda mis-suq tax-xogħol u tipprovdi appoġġ effettiv lil dawk li qed ifittxu xogħol biex tiffaċilita t-tranżizzjonijiet lejn is-suq tax-xogħol, inkluż permezz tat-tisħiħ tal-politiċi attivi tas-suq tax-xogħol. Tieħu miżuri biex ittejjeb ir-riżultati edukattivi u biex iżżid il-parteċipazzjoni ta' gruppi żvantaġġati, b'mod partikolari r-Rom, fl-edukazzjoni ordinarja inklużiva. Ittejjeb l-adegwatezza u l-kopertura tal-assistenza soċjali u d-dewmien tal-benefiċċji tal-qgħad.
            
         
         
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  ĠU L 209, 2.8.1997, p. 1.
               
               
                  
                     (2)
                  COM(2017) 516 final.
               
               
                  
                     (3)
                  P8_TA(2017)0038, P8_TA(2017)0039, u P8_TA(2017)0040.
               
               
                  
                     (4)
                  COM(2016) 725 final.
               
               
                  
                     (5)
                  COM(2016) 728 final.
               
               
                  
                     (6)
                  SWD(2017) 82 final/2.
               
               
                  
                     (7)
                  L-Artikolu 23 tar-Regolament (UE) Nru 1303/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006, ĠU L 347, 20.12.2013, p. 320.
               
               
                  
                     (8)
                  
                  
                        COM(2014) 494 final.
                  
               
               
                  
                     (9)
                  Il-bilanċ strutturali kif ikkalkulat mill-ġdid mill-Kummissjoni fuq il-bażi tal-informazzjoni fil-programm ta' konverġenza, skont il-metodoloġija miftehma b'mod komuni.
               
               
                  
                     (10)
                  In-nefqa netta tal-gvern hija magħmula minn-nefqa totali tal-gvern li teskludi n-nefqa fuq l-interessi, in-nefqa fuq programmi tal-Unjoni korrisposti bis-sħiħ mid-dħul tal-fondi tal-Unjoni u mill-bidliet mhux diskrezzjonali fin-nefqa tal-benefiċċju tal-qgħad. Il-formazzjoni ta’ kapital fiss gross iffinanzjat nazzjonalment hija mwittija fuq perjodu ta’ erba' (4) snin. Miżuri diskrezzjonali ta’ dħul jew żidiet fid-dħul mandati bil-liġi huma fatturati. Miżuri ta' darba fuq in-naħa kemm tad-dħul kif ukoll tal-infiq huma esklużi.
               
               
                  
                     (11)
                  Skont l-Artikolu 9(2) tar-Regolament tal-Kunsill (KE) Nru 1466/97.